**О Т Ч Е Т**

**на дейността на читалището през 2020 г.**

Читалище „Христо Ботев-1925”- Световрачене е традиционно самоуправляващо се културно-просветно сдружение, то е юридическо лице с идеална цел, което е създадено и функционира на основание на Закона за народните читалища. Читалището е неполитическа организация.

Основна дейност на читалище „Христо Ботев-1925” е библиотечната и информационна дейност. Библиотеката разполага с фонд от 13 520 тома литература. През отчетната 2020 г. библиотеката получи 584 т. литература, дарение от наши читатели. Отчислени от фонда са 36 т. Бяха подредени витрини за бележити дати и годишнини, литературни четения на произведения от български автори.Тук трябва да споменем, че цялата дейност през 2020 г. протече изключително и беше подчинена и съобразена с разпространилата се пандемия от COVID-19.

**Културно-масова дейност**

**м. януари**

**06.01.2020 г.** - Христо Ботев - живот и дело - рецитал и витрина

**21.01.2020 г.** - Бабинден

**м. февруари**

**19.02.2020 г.** - Васил Левски - живот и дело - витрина и рецитал

**26.02.2020 г**. - 08.02.2020г. - Изложба на мартеници

**м. март**

**01.03.2020 г.** - Баба Марта бързала, мартеници вързала. Среща на самодейци и размяна на мартеници.

**03.03.2020 г.** - 142 г. от освобождението на България от турско робство - Ден на отворените врати – витрина и рецитал

**28.03.2020 г.** – „Пролет, здравей“ - организирано мероприятие, но отменено заради СОVID-19.

**м. април**

**11.04.2020 г.** - „Лазаруване” - организирано мероприятие, но отменено заради пандемията.

**16.04.2020 г.** – Изложба на боядисани великденски яйца.

**м. май**

**11.05.2020 г.** – Св. Св. Кирил и Методий - живот и дело – витрина

**24.05.2020 г.** – Ден на българската писменост и култура - Ден на отворените врати. Подредена витрина и изложба на везани и тъкани изделия от бабината ракла. Читалището се включи в инициативата на СНЧ „Символично да почетем 24 май с пускане на уредбите с химна на Светите братя Кирил и Методий“.

**м. юни**

**01.06.2020 г.** - Ден на детето. Откриване на лятната програма за работа с деца в школата по рисуване.

**02.06.2020 г.** – Ден на Ботев и загиналите са свободата на България - рецитал и витрина

**От м. юни до м. октомври 2020 г.** – „Здравей, ваканция”- Рисуване, игри и забавления в Школата по рисуване.

**м. юли**

**09.07.2020 г.** - 170 г. Иван Вазов – витрина и литературно четене на Вазови произведения.

**м. септември**

**17.09.2020 г.** - Ден на София - витрина

**22.09.2020 г.** – Ден на независимостта на България – изложба

**м. октомври**

**01.10.2020 г**. **- 31.10.2020 г.** – Месец на дарителството

**23.10.2020 г.** – 100 год. от рождението на Джани Родари – витрина

**м. ноември**

**01.11.2020 г.** - Ден на народните будители - витрина и изложба на рисунки на школата по рисуване

**21.11.2020 г.** – Ден на българската младеж и семейство - изложба на везани и тъкани изделия

**м. декември**

**03.12.2020 г.** – 71 г. от смъртта на Елин Пелин /Димитър Иванов Стоянов/ - разказвачът, който ни накара да се влюбим в думите – литературно четене

**04.12.2020 г.** - Йордан Йовков – авторът, чиито разкази ни удивляват – витрина - 140 г. от рождението

**19.12.2020 г. до 05.01.21 г.** – Изложба на сурвачки

През 2020 г., както беше отбелязано и по-горе, всички мероприятия бяха съобразени с епидемиологичната обстановка в страната, с грижа към здравето и сигурността на ползвателите на дейностите на читалището.

През 2020 г. продължи работата на Школата по рисиуване, на участниците бяха подсигурени необходимите метри отстояние един от друг.

Читалището работи с хора с увреждания като попълва и комплектова документи, необходими им за различни институции.

Читалището е в добри взаимоотношения с различните институции на територията която обслужва: 177 ОУ, 14 ОДЗ, Пенсионерски клуб, Поща, Кметство, Фирми на територията на селото, Черквата и др.

Читалището е винаги в помощ на колеги при попълване на планове, отчети и др. документи.

**През 2020 г. в читалището се извършваха следните дейности:**

**1.** Школа по рисуване - записани бяха 17 курсисти. Занятията се провеждаха всеки четвъртък - четири астрономически часа от 14.00 до 18.00 ч.

**2.** Клуб „Опознай родината и света”- участниците достигаха до 42 човека, в зависимост от дестинациите и обектите, които се посещават.

**3.** Шах клуб - участниците варираха от 4 до 9 човека.

**4.** Клуб „Любители на книгата”- до 7 участника.

**5.** Лазарки – 2 групи – общо 28 участника.

**През 2020 г. в читалището бяха назначени:**

**1.** Библиотекар – секретар - на трудов на минимална работна заплата.

**2.** Ръководител на Школа по рисуване – на граждански дотовор.

**3.** Счетоводител - на хонорар.

**\*\*\***

През последните 3-4 години читалището има проблеми с Районното ръководство, което всячески се стреми да саботира работата на читалището, вместо да го подпомага и да работи за неговото съживяване. Читалището имаше проблеми с местния селски кмет, който е причина много от дейностите да бъдат закрити по негово време. Същият спираше електрозахранването на читалищната сграда, след което по негово нареждане беше съборена тоалетната, която се ползваше от полицията и читалището, заради което полицаите се принудиха да се нанесат в една стаичка в кметството, а сградата, която обитаваха, стана свърталище на наркомани и други съмнителни елементи. Сега тази сграда е поредната общинска сграда за събаряне, а можеше да бъде използвана за нещо полезно – библиотека например. Танцовият състав на читалището също се премести в сградата на кметството, заради по-добрите условия там. На същият кмет е вината да се разпадне и певческата група, която жънеше успехи навсякъде, където се изявяваше. Групата се състоеше от 10 деца, които изпълняваха местен автентичен фолклор - нещо, което го няма почти никъде и бяха гордост за района.

Читалището кандидатства за бройки към Министерство на културата през 2018 г. и 2019 г. като ни бяха отпуснати съответно 0.5 и 0.25 бройки за художествена самодейност, но ръководството на р-н „Нови Искър” или не ги превежда или ги превежда в края на годината, което пречи да назначим ръководители за дейностите, за които сме кандидатствали, а след това казват, че не работим и парите, които получава читалището, не отговарят на извършваните дейности. Всъщност причината е друга - по-дълбока с привкус на престъпление, но това ще се коментира на по-късен етап, когато му дойде времето.

Сградата има нужда от постоянна поддръжка, но със средствата, които получава читалището за една субсидирана бройка, това е почти невъзможно и въпреки всичко се справяме, за да може читалището да фукционира и да развиваме дейност. Дай боже да бъдат възстановени и тези които, бяха закрити не по наша вина, а по вина на вишестоящи мераци и неуки хора.

СЕКРЕТАР: